Fortunatament ħadd ma weġġa’ meta nar ħakem residenza li tinsab fi Triq il-Ġdida, f’Ħal-Luqa. Il-każ seħħ ilbieraħ filgħaxija, għall-ħabta tad-21:30. Madankollu dan l-inċident wassal biex numru ta’ persuni kellhom jiġu evakwati mir-residenza, li nħakmet minn foga ta’ duħħan. Fuq il-post issejħu kemm il-Pulizija kif ukoll il-membri tal-Protezzjoni Ċivili, li kkontrollaw in-nar qabel kompla jinfirex.